CELEX: 52007PC0011
Language: mt
Date: 2007-01-19
Title: Proposta għal deċiżjoni tal-Kunsill li temenda d-deċiżjoni tal-Kunsill Nru 2001/822/KE dwar l-assoċjazzjoni tal-pajjiżi u territorji barranin mal-Komunità Ewropea

Avviż Legali Importanti

|

52007PC0011

Proposta għal deċiżjoni tal-Kunsill li temenda d-deċiżjoni tal-Kunsill Nru 2001/822/KE dwar l-assoċjazzjoni tal-pajjiżi u territorji barranin mal-Komunità Ewropea  /* KUMM/2007/0011 finali */  

	[pic] | KUMMISSJONI TAL-KOMUNITAJIET EWROPEJ |Brussel 19.1.2007KUMM(2007) 11 finaliProposta għalDEĊIŻJONI TAL-KUNSILLli temenda d-Deċiżjoni tal-Kunsill Nru 2001/822/KE dwar l-assoċjazzjoni tal-pajjiżi u territorji barranin mal-Komunità Ewropea(preżentata mill-Kummissjoni)Proposta għalDEĊIŻJONI TAL-KUNSILLli temenda d-Deċiżjoni tal-Kunsill Nru 2001/822/KE dwar l-assoċjazzjoni tal-pajjiżi u territorji barranin mal-Komunità EwropeaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u b’mod partikolari l-Artikolu 187 tiegħu,Wara li kkunsidra l-proposta mill-Kummissjoni[1],Billi:1.  Id-Deċiżjoni tal-Kunsill 2001/822/KE tas-27 ta' Novembru 2001 dwar l-Assoċjazzjoni tal-Pajjiżi u t-Territorji Barranin mal-Komunità[2] (minn issa 'l quddiem imsejħa 'd-Deċiżjoni ta' Assoċjazzjoni Barranija') tistabbilixxi l-qafas legali għall-promozzjoni ta' l-iżvilupp ekonomiku u soċjali tal-Pajjiżi u Territorji Barranin (minn issa 'l quddiem imsejħa 'OCTs') u t-titjib tar-relazzjonijiet ekonomiċi bejniethom u l-Komunità. Id-Deċiżjoni ta' Assoċjazzjoni Barranija hi applikabbli sal-31 ta' Diċembru 2011. Sabiex isseħħ matul l-għaxar Fond Ewropew ta' l-Iżvilupp (2008-2013) (minn issa 'l quddiem imsejjaħ 'l-għaxar EDF') u l-Qafas Finanzjarju Multiannwali 2007-2013, għandha tkun estiża sal-31 ta' Diċembru 2013.2.  L-Anness II tad-Deċiżjoni ta' Assoċjazzjoni Barranija jistabbilixxi l-allokazzjonijiet finanzjarji għall-perjodu 2000 sa l-2007. Fid-dawl ta' l-għaxar EDF il-ġdid, għandu jkun allokat l-ammont għall-perjodu 2008 sa l-2013.3.  Għandhom isiru dispożizzjonijiet għar-regoli li jirregolaw it-tranżizzjoni mid-disa' għall-għaxar EDF, sa fejn jirrigwarda l-OCTs. Dawk ir-regoli għandhom ikunu stabbiliti skond ir-regoli ġenerali dwar l-impenn ta' fondi tad-disa' EDF u ta' l-EDFs preċedenti wara l-31 ta' Diċembru 2007 stabbiliti fl-Artikolu 1 tad-Deċiżjoni 2005/446/KE tar-Rappreżentanti ta' Gvernijiet ta' l-Istati Membri li ltaqgħu fi ħdan il-Kunsill tat-30 ta' Mejju 2005 li stabbilixxa l-iskadenza għall-impenn ta' fondi tad-disa' Fond Ewropew ta' l-Iżvilupp[3] u fl-Artikolu 1(3) u (4) tal-Ftehim Intern li jistabbilixxi l-għaxar EDF[4].4.  Il-Ftehim Intern li jistabbilixxi l-għaxar EDF jistabbilixxi ammont globali ta' 286 miljun euro sabiex ikunu allokati lill-OCTs. It-tqassim ta' dak l-ammont bejn l-istrumenti differenti għall-koperazzjoni dwar l-iżvilupp finanzjarju marbuta ma' l-EDF fuq naħa, u l-kriterji u l-elementi sabiex ikunu determinati l-allokazzjonijiet indikattivi inizjali ta' l-OCTs benefiċjarji fuq in-naħa l-oħra, għandhom jiġu stabbiliti.5.  Dwar it-taqsim mill-ġdid bejn l-istrumenti differenti għall-kooperazzjoni finanzjarja fl-iżvilupp marbuta ma' l-EDF, għandha tkun żgurata koordinazzjoni b'mod partikolari bejn l-appoġġ għall-kooperazzjoni reġjonali u l-integrazzjoni u l-appoġġ fil-livell territorjali, sabiex tissaħħaħ ir-reżistenza ta' l-OCTs fl-isfidi li qed jiffaċċjaw, immaterjalment mill-GNP per capita tagħhom jew elementi oħra użati sabiex jiddetetrminaw l-allokazzjonijiet territorjali.6.  L-assistenza finanzjarja lill-OCTs għandha tkun allokata fuq il-bażi ta' kriterji standard, oġġettivi u trasparenti. Tali kriterji għandhom jinkludu b'mod partikolari l-livell ta' dħul ta' OCT, id-daqs tal-popolazzjoni tiegħu u l-kontinwità meta mqabbla ma' EDFs preċedenti. Għandu jkun riservat trattament speċjali għall-'OCTs l-inqas żviluppati' msemmija fl-Anness I B tad-Deċiżjoni ta' Assoċjazzjoni Barranija, kif ukoll għall-OCTs li, minħabba iżolament ġeografiku jew limitazzjonijiet oħra, għandhom aktar diffikultajiet sabiex jinvolvu rwieħhom f'kooperazzjoni u integrazzjoni reġjonali.7.  Għandha tingħata attenzjoni speċifika lit-tisħiħ tal-kapaċitajiet istituzzjonali ta' l-OCTs u t-tmexxija tajba, inkluża fil-qasam finanzjarju, dak ta' tassazzjoni u dak ġudizzjarju.8.  Għandha tingħata wkoll attenzjoni speċjali lit-tisħiħ tal-kooperazzjoni bejn l-OCTs, l-Istati ta' l-AKP u l-aktar reġjuni mbiegħda msemmija fl-Artikolu 299(2) tat-Trattat jew atturi oħra fir-reġjuni rispettivi li fihom jinsabu l-OCTs.9.  It-termini u l-kundizzjonijiet ta' l-iffinanzjar fir-rigward ta' l-operati tal-Faċilità ta' Investiment imsemmija fl-Anness II C tad-Deċiżjoni ta' Kooperazzjoni Barranija għandhom isiru konformi mar-reviżjoni ta' l-Artikoli korrispondenti fl-Anness II tal-Ftehim ta' Sħubija bejn il-membri tal-Grupp ta' Stati Afrikani, Karibej u Paċifiċi fuq naħa, u l-Komunità Ewropea u l-Istati Membri tagħha fuq in-naħa l-oħra, iffirmat f'Cotonou fit-23 ta' Ġunju 2000[5], kif rivedut u ffirmat fil-Lussemburgu fil-25 ta' Ġunju 2005[6] (minn issa 'l quddiem imsejjaħ "il-Ftehim ta' Sħubija ta' l-AKP-KE").10.  Hu kruċjali li tkun żgurata l-kontinwità f'dak li jirrigwarda l-eliġibilità ta' l-OCTs għal finanzjament mill-linji tematiċi ġenerali tal-Baġit Ġenerali tal-Komunitajiet Ewropej, barra mill-EDF. Dawn ir-regolamenti ġenerali msemmija fl-Anness II E tad-Deċiżjoni dwar Assoċjazzjoni Barranija jiskadu jew jiġu sostitwiti mir-[Regolament (KE) Nru [.] tal-Parlament Ewropew u tal-Kunsill ta' [.] li jistabbilixxi strument ta' finanzjament għall-kooperazzjoni fl-iżvilupp] sa l-1 ta' Jannar 2007. L-Anness II E għandu għalhekk ikun emendat sabiex jissostitwixxi referenzi għal dawk ir-Regolamenti tematiċi b'referenza għall-istrument il-ġdid ta' finanzjament. Sabiex tkun żgurata l-kontinwità, din l-emenda għandha tapplika mill-1 ta' Jannar 2007.11.  Meta titqies ir-relazzjoni speċjali bejn l-OCTs u l-Istati Membri marbuta magħhom, il-parteċipazzjoni possibbli ta' l-OCTs fil-programmi Komunitarji orizzontali għandha tkun ġeneralizzata sabiex l-OCTs jkunu jistgħu jieħdu sehem fil-programmi li huma miftuħa għall-Istati Membri li magħhom huma marbuta l-OCTs, soġġetti għar-regoli u l-għanjiet tal-programmi u l-arranġamenti applikabbli għall-Istati Membri li magħhom huma marbuta l-OCTs. Sabiex tippermetti s-sehem ta' l-OCTs sa mill-bidu tal-perjodu l-ġdid ta' programmazzjoni, din l-emenda għandha tiddaħħal sa mill-1 ta' Jannar 2007.12.  L-emendi tekniċi preżenti huma mingħajr preġudizzju lejn reviżjoni sussegwenti tad-Deċiżjoni ta' Assoċjazzjoni Barranija, partikolarment skond l-Artikolu 62 tagħha,IDDEĊIEDA KIF ĠEJ:L-Artikolu 1Id-Deċiżjoni tal-Kunsill 2001/822/KE hi għalhekk emendata kif ġej:13.  Fl-Artikolu 23, it-tieni paragrafu huwa mibdul b’dan li ġej:"Il-proċeduri finanzjarji u ta' kontabilità applikabbli għall-kooperazzjoni finanzjarja fl-iżvilupp għall-OCTs permezz tad-disa' EDF għandhom ikunu dawk stabbiliti fir-Regolament Finanzjarju tad-disa' EDF. "Il-proċeduri finanzjarji u ta' kontabilità applikabbli għall-kooperazzjoni finanzjarja fl-iżvilupp għall-OCTs permezz ta' l-għaxar EDF għandhom ikunu dawk stabbiliti fir-Regolament Finanzjarju ta' l-għaxar EDF."14.  Fl-Artikolu 24, jiżdied il-paragrafu li ġej:"9. Għall-implimentazzjoni ta' l-għaxar EDF, għandhom ikunu applikabbli d-dispożizzjonijiet rispettivi tal-Ftehim Intern li jistabbilixxu l-għaxar EDF."15.  Fl-Artikolu 25(1), "il-perjodu mill-2000 sa l-2007" hu sostitwit mill-"perjodi mill-2000 sa l-2007 u mill-2008 sa l-2013".16.  L-Artikolu 31 jinbidel b'dan li ġej:"L-Artikolu 31Assistenza teknika1. Fuq l-inizjattiva ta' jew f'isem il-Kumissjoni, studji jew assistenza teknika jistgħu ikunu finanzjati sabiex tkun żgurata t-tħejjija, is-sorveljanza, l-evalwazzjoni u s-superviżjoni meħtieġa għall-implimentazzjoni ta' din id-Deċiżjoni u l-evalwazzjoni globali tad-Deċiżjoni msemmija fl-Artikolu 1(1)(c) ta' l-Anness II A.Studji jew miżuri ta' assistenza teknika bħal dawn għandhom ikunu finanzjati mill-allokazzjoni globali ta' għotjiet.2. Fuq l-inizjattiva ta' l-OCT, studji jew miżuri ta' assistenza teknika jistgħu jkunu ffinanzjati f'rabta ma' l-implimentazzjoni ta' l-attivitajiet li jinsabu fl-SPD, soġġetti għall-opinjoni tal-Kummissjoni.Fil-qafas tad-disa' EDF, tali studji jew miżuri ta' assistenza teknika għandhom ikunu ffinanzjati mill-allokazzjoni ta' l-OCT in kwistjoni. Fil-qafas ta' l-għaxar EDF, dawn għandhom ikunu ffinanzjati mill-allokazzjoni globali ta' l-għotja."17.  Jiddaħħal -Artikolu 33a li ġej:"Artikolu 33a1. Wara l-31 ta' Diċembru 2007, jew wara d-data tad-dħul fis-seħħ tal-Ftehim Intern li jistabbilixxi l-għaxar EDF jekk din id-data tiġi aktar tard, il-bilanċi mid-disa' EDF jew minn EDFs preċedenti m'għandhomx jibqgħu aktar kommessi, bl-eċċezzjoni tal-bilanċi u l-fondi dekommessi wara din id-data ta' dħul fis-seħħ li jirriżultaw mis-sistema li tiggarantixxi l-istabbilizzazzjoni ta' qligħ mill-esportazzjoni ta' prodotti agrikoli primarji (STABEX) taħt l-EDFs ta' qabel id-disa' EDF u l-bilanċi u r-rimborsi li jibqa' tal-fondi allokati taħt id-disa' EDF sabiex ikunu ffinanzjati r-riżorsi tal-Faċilità ta' Investiment stabbiliti fl-Anness II C, esklużi s-sussidji fuq ir-rati ta' interessi relatati.2. Fondi rilaxxati minn proġetti taħt id-disa' EDF wara l-31 ta' Jannar 2007 m'għandhomx jibqgħu aktar kommessi, sakemm ma jkunx deċiż mod ieħor mill-Kunsill b'mod unanimu, fuq il-bażi ta' proposta mill-Kummissjoni, bl-eċċezzjoni tal-fondi STABEX dekommessi wara din id-data ta' dħul fis-seħħ li għandha tkun trasferita awtomatikament għall-programmi territorjali indikattivi ffinanzjati skond l-Artikolu 3(1) ta' l-Anness II Aa u tal-fondi allokati taħt id-disa' EDF sabiex ikunu ffinanzjati r-riżorsi tal-Faċilità ta' Investiment stabbilita fl-Anness II C, esklużi s-sussidji fuq ir-rati ta' interessi relatati."18.  L-Artikolu 58 jinbidel b'dan li ġej:"L-Artikolu 58Programmi miftuħa għall-OCTsIl-programmi Komunitarji għandhom japplikaw għal individwi minn OCT u fejn applikabbli mill-istituzzjonijiet u/jew korpi pubbliċi relevanti f'OCT, soġġetti għar-regoli u l-għanijiet tal-programmi u l-arranġamenti applikabbli għall-Istat Membru li miegħu jkunu marbuta. Il-programmi għandhom japplikaw għal ċittadini ta' l-OCT fil-qafas tal-kwota għall-Istat Membru li miegħu ikun marbut l-OCT in kwistjoni, jekk il-programm involut juża tali kwota.Il-programmi ewlenin li jinsabu miftuħin għall-OCTs huma dawk imniżżla fl-Anness II F, kif ukoll kwalunkwe programm li jiġi warajhom."19.  Fl-Artikolu 63, "2011" għandha tkun sostitwita minn "2013".20.  Fl-Artikolu 1(1)(c) ta' l-Anness II A, "sentejn" hi sostitwita minn "erba' snin".21.  Wara l-Anness II A, iddaħħal Anness ġdid II Aa, li t-test tiegħu jinsab fl-Anness I ta' din id-Deċiżjoni.22.  2. L-Anness II B huwa emendat kif ġej:23.  L-Artikolu 1 jinbidel b'dan li ġej:“1. Ammont sa 20 miljun euro kif stabbilit fl-Artikolu 5 tal-Ftehim Intern li jistabbilixxi d-9 EDF għandu jkun ipprovdut mill-EIB fil-forma ta' self mir-riżorsi tiegħu stess skond il-kundizzjonijiet previsti mill-istatuti tiegħu u dan l-Anness2. Ammont sa 30 miljun euro kif stabbilit fl-Artikolu 3 tal-Ftehim Intern li jistabbilixxi l-għaxar EDF għandu jkun ipprovdut mill-EIB fil-forma ta' self mir-riżorsi tiegħu stess skond il-kundizzjonijiet previsti mill-istatuti tiegħu f'dan l-Anness."24.  Fl-Artikolu 2(2), l-punt (c) hu mibdul b'dan li ġej:"(c) waqt il-perjodu kopert mid-9 EDF, l-ammont tas-sussidju fuq ir-rati ta' interess ikkalkolat f'termini tal-valur tiegħu fiż-żminijiet ta' sborż tas-self għandu jkun iddebitat kontra l-allokazzjoni ta' sussidju fuq l-interessi stabbilita fl-Anness II A, l-Artikolu 3(3)(d), u jitħallas direttament lill-EIB;Waqt il-perjodu kopert mill-għaxar EDF, l-ammont tas-sussidju fuq ir-rati ta' interess ikkalkolat f'termini tal-valur tiegħu fiż-żminijiet ta' sborż tas-self għandu jkun iddebitat kontra l-allokazzjoni ta' sussidju fuq l-interess stabbilita fl-Anness II Aa, l-Artikolu 1(1)(b), u jitħallas direttament lill-EIB;Sussidji fuq l-interessi jistgħu jkunu kapitalizzati jew użati fil-forma ta' għotjiet sabiex jappoġġjaw assistenza teknika marbuta ma' proġetti, partikolarment għal istituzzjonijiet finanzjarji fl-OCTs."25.  L-Anness II C huwa mibdul bit-test stabbilit fl-Anness II ta' din id-Deċiżjoni.26.  L-Anness II E huwa mibdul bit-test stabbilit fl-Anness III ta' din id-Deċiżjoni.27.  L-Anness II F huwa mibdul bit-test stabbilit fl-Anness IV ta' din id-Deċiżjoni.L-Artikolu 2Dħul fis-seħħDin id-Deċiżjoni għandha tidħol fis-seħħ fil-ġurnata ta' wara li tiġi pubblikata fil-Ġurnal Uffiċjali ta' l-Unjoni EwropeaMadankollu, l-Artikolu 1 u l-Artikolu 6, (12) u (13) għandhom jgħoddu mill-1 ta' Jannar 2007.Magħmul fi Brussell,Għall-KunsillIl-PresidentANNESS I"ANNESS II AaASSISTENZA FINANZJARJA KOMUNITARJA: L-għaxar EDFL-Artikolu 1Allokazzjoni bejn l-istrumenti varji1. Għall-għanijiet stabbiliti f'din id-Deċiżjoni, għall-perjodu ta' sitt snin mill-1 ta' Jannar 2008 sal-31 ta' Diċembru 2013, l-ammont globali ta' assistenza finanzjarja Komunitarja ta' 286 miljun euro taħt l-għaxar Fond Ewropew għall-Iżvilupp (EDF) stabbilit bil-Ftehim Intern għandu jkun allokat kif ġej:(a) 250 miljun euro fil-forma ta' għotjiet għal appoġġ programmabbli għal żvilupp fuq żmien twil, għajnuna umanitarja, għajnuna ta' emerġenza, għajnuna lir-refuġjati u għajnuna addizzjonali fil-każ ta' tibdil fil-qligħ mill-esportazzjoni kif ukoll għal appoġġ għal kooperazzjoni u integrazzjoni reġjonali.(b) 30 miljun euro għandhom ikunu allokati sabiex tkun iffinanzjata l-Faċilità ta' Investiment ta' l-OCT imsemmija fl-Anness II C u li minnha jitwarrab ammont massimu ta' 1,5 miljun euro sabiex jiffinanzja s-sussidji ta' l-interessi għal operazzjonijiet finanzjati mill-Bank mir-riżorsi tiegħu stess, skond l-Anness II B, jew taħt il-Faċilità ta' Investiment ta' l-OCT.(c) 6 miljun euro għandhom ikunu allokati għal studji jew miżuri ta' assistenza teknika skond l-Artikolu 31 tad-Deċiżjoni preżenti.2. Il-fondi ta' l-għaxar EDF m'għandhomx ikunu kommessi wara l-31 ta' Diċembru 2013, sakemm il-kunsill ma jiddeċidix mod ieħor b'mod unanimu, wara proposta mill-Kummissjoni.3. Jekk il-fondi previsti fil-paragrafu 1 jispiċċaw qabel ma tiskadi d-Deċiżjoni, il-Kunsill għandu jieħu l-miżuri xierqa.L-Artikolu 2It-tmexxija tar-riżorsiL-EIB għandu jamministra s-self mir-riżorsi tiegħu stess imsemmi fl-Anness II B, kif ukoll l-operazzjonijiet iffinanzjati taħt il-Faċilità ta' Investiment ta' l-OCT imsemmija fl-Anness II C. Ir-riżorsi finanzjarji l-oħra kollha taħt din id-deċiżjoni għandhom jitmexxew mill-Kummissjoni.L-Artikolu 3L-Allokazzjoni bejn l-OCTsL-ammont ta' 250 miljun euro msemmi fl-Artikolu 1(1)(a) għandu jkun allokat fuq il-bażi tal-ħtiġijiet u l-prestazzjoni ta' l-OCTs skond il-kriterji li ġejjin:1. Ammont A ta' 195 miljun euro għandhom ikunu allokati lill-OCTs b'mod partikolari sabiex ikunu finanzjati l-inizjattivi msemmija fid-Dokumenti ta' Programmazzjoni Waħdanija, inklużi l-azzjonijiet prioritarji għall-iżvilupp soċjali u l-ħarsien ambjentali, fil-qafas tal-ġlieda kontra l-faqar. Id-Dokumenti ta' Programmazzjoni Waħdanija kollha għandhom jagħtu attenzjoni partikolari lil azzjonijiet immirati sabiex isaħħu l-kapaċitajiet istituzzjonali ta' l-OCTs benefiċjarji u lill-livell ta' tmexxija u tal-firxa u l-kalendarju ta' riformi.L-allokazzjoni ta' l-ammont A għandha tqis id-daqs tal-popolazzjoni, il-livell tal-GNP, il-livell ta' allokazzjonijiet ta' l-EDF preċedenti, limitazzjonijiet minħabba iżolament ġeografiku u ostakoli strutturali u ostakoli oħra ta' l-OCTs l-inqas żviluppati msemmija fl-Artikolu 3 ta' din id-Deċiżjoni. Kwalunkwe allokazzjoni għandha tkun tali li tippermetti l-użu effettiv tagħha. Għandha tkun deċiża f'konformità mal-prinċipju ta' sussidjarjetà.Dan l-ammont għandu fil-prinċipju jkun allokat lill-OCTs bi Prodott Gross Nazzjonali (GNP) per capita li ma jaqbiżx il-GNP tal-Komunità, skond id-data statistika disponibbli.2. Għandhom ikunu allokati 40 miljun Euro sabiex ikunu appoġġjati l-kooperazzjoni u l-integrazzjoni reġjonali skond l-Artikolu 16 ta' din id-Deċiżjoni, inklużi l-azzjonijiet ta' djalogu u sħubija stabbiliti fl-Artikolu 7, tħejjija għal diżastri reġjonalu u inizjattivi ta' taffija u, b'koordinazzjoni ma strumenti finanzjarji oħra tal-Komunità, kooperazzjoni bejn l-OCTs u l-aktar reġjuni mbiegħda msemmija fl-Artikolu 299(2) tat-Trattat.3. L-ewwel paragrafu ta' dan l-artiklu m'għandux japplika għal Greenland.4. Għandha titwarrab riserva B mhix allokata ta 15-il miljun euro sabiex:(a) tiffinanzja għajnuna umanitarja, ta' emerġenza u għajnuna lil refuġjati għall-OCTs u, jekk ikun meħtieġ, iżjed appoġġ fil-każ ta' tibdil fil-qligħ mill-esportazzjoni, skond l-Anness II D;(b) tagħmel allokazzjonijiet ġodda skond l-iżvilupp tal-ħtiġijiet u l-prestazzjoni ta' l-OCTs imsemmija taħt il-paragrafu 1.Il-prestazzjoni għandha tkun evalwata b'mod oġġettiv u trasparenti, u tqis l-użu ta' riżorsi allokati, l-implimentazzjoni effettiva ta' operazzjonijiet li għadhom għaddejjin, l-għajnuna u t-tnaqqis tal-faqar u l-miżuri ta' żvilupp sostenibbli adottati.5. Skond il-paragrafi t'hawn fuq, l-ammonti indikattivi allokati taħt l-għaxar EDF għandhom ikunu adottati mill-Kummissjoni, skond l-Artikolu 24 ta' din id-Deċiżjoni.6. Il-Kummissjoni, wara reviżjoni fit-terminu l-medju, tista' tiddeċiedi allokazzjoni differenti tal-fondi msemmija f'dan l-Artikolu. Il-proċeduri għal din ir-reviżjoni u d-deċiżjoni dwar kwalunkwe allokazzjoni ġdida għandhom ikunu adottati skond l-Artikolu 24 ta' din id-Deċiżjoni.L-ANNESS II"L-ANNESS II ĊASSISTENZA FINANZJARJA KOMUNITARJA:IL-FAċILITÀ TA' INVESTIMENT TA' L-OCTL-Artikolu 1L-GħanGħandha titwaqqaf faċilità ta' Investiment ta' l-OCT (minn issa ‘l quddiem msejħa bħala "l-Faċilità") sabiex tippromwovi impriżi kummerċjalment vijabbli, prinċipalment fis-settur privat imma anke dawk fis-settur pubbliku li jappoġġjaw żvilupp fis-settur privat.It-termini u l-kundizzjonijiet għall-finanzjament f'rabta ma' l-operazzjonijiet tal-Faċilità, is-self mir-riżorsi proprji ta' l-EIB għandhom ikunu kif stabbiliti f'dan l-Anness u fl-Anness II B. Għall-implimentazzjoni tad-disa' EDF, għandhom japplikaw l-Artikoli 29 u 30 tal-Ftehim Intern tad-disa' EDF. Għall-implimentazzjoni ta' l-għaxar EDF, għandhom ikunu applikabbli d-dispożizzjonijiet rispettivi tal-Ftehim Intern li jistabbilixxi l-għaxar EDF.Dawn ir-riżorsi jistgħu jkunu kanalizzati lil intrapriżi eliġibbli, direttament jew indirettament, permezz ta' fondi eliġibbli ta' investiment u/jew intermedjarji finanzjarji.L-Artikolu 2Rożorsi tal-Faċilità1. Ir-riżorsi tal-Faċilità jistgħu jintużaw, inter alia , sabiex:(a) jipprovdu kapitali f'riskju fil-forma ta':28.  Parteċipazzjoni ta' ekwità fl-intrapriżi ta' l–OCT, inklużi istituzzjonijiet finanzjarji;29.  Assistenza kważi-kapitali għal intrapriżi ta' l-OCT, inklużi istituzzjonijiet finanzjarji;30.  garanziji u tisħiħ ta' kreditu ieħor li jistgħu jintużaw sabiex ikopru r-riskji kemm politiċi u oħrajn relatati mal-investiment, kemm għall-investituri barranin u lokali jew inkella għan dawk li jsellfu.(b) jipprovdu self ordinarju.2. Il-parteċipazzjoni b'ekwità għandha normalment tkun għal beni minoritarji li ma jikkontrollawx u għandha tkun remunerata fuq il-bażi tal-prestazzjoni tal-proġett in kwistjoni.3. Għajnuna kważi-kapitali tista' tikkonsisti minn ħlasijiet bil-quddiem ta' l-azzjonisti, bonds konvertibbli, self kondizzjonali, subordinat u parteċipanti jew kull forma oħra simili ta' għajnuna. Tali assistenza tista tkun tikkonsisti b'mod partikolari minn:(a) Self kondizzjonali, li s-servizz u/jew it-tul tiegħu għandu jkun marbut mal-kisba ta' ċerti kondizzjonijiet b'rabta mal-prestazzjoni tal-proġett; Fil-każ speċifiku ta' self kondizzjonali għal studji ta' qabel l-investiment jew assistenza teknika oħra marbuta ma' proġetti, is-servizz jista' jitneħħa jekk ma jitwettaqx l-investiment;(b) Self parteċipattiv, li s-servizz u/jew it-tul tiegħu għandu jkun marbut mad-dħul finanzjarju tal-proġett;(c) Self subordinat, li għandu jitħallas lura biss wara li jkunu ngħalqu t-talbiet.4. Ir-rimunerazzjoni ta' kull operat għandu jiġi speċifikat meta jsir is-self.Madanakollu:(a) fil-każ ta' self kundizzjonali jew parteċipattiv, ir-rimunerazzjoni għandha normalment tinkludi rata ta' interess fissa ta' mhux aktar minn 3% u komponent varjabbli marbut mal-prestazzjoni tal-proġett;(b) fil-każ ta' self subordinat, ir-rata ta' interess għandha tkun b'rabta mas-suq.5. Garanziji għandhom jiġu prezzati sabiex jiġu riflessi r-riskji assikurati u l-karatteristiċi partikolari ta' l-operat.6. Ir-rata ta' imgħax ta' self ordinarju għandu jikkomprendi rata ta' riferenza applikata mill-EIB għal self komparabbli ma' l-istess termini u kondizzjonijiet bħal perjodi ta' grazzja u ta' ħlas lura u mark up stabbilita mill-EIB.7. Self ordinarju jista' jiġi estiż fuq termini u kondizzjonijiet kummerċjali fil-każijiet li ġejjin:(a) għal proġetti ta' infrastruttura fl-OCTs l-Inqas Żviluppati, f'OCTs ta' wara l-kunflitt jew f'OCTs ta' wara diżastru naturali li huma prerekwiżiti għall-iżvilupp tas-settur privat. F'każijiet bħal dawn, ir-rata ta' interessi tonqos bi 3%;(b) għal proġetti li jinvolvu operazzjonijiet ta' ristrutturar fil-qafas ta' privatizzazzjoni jew għal proġetti b'benefiċċji soċjali jew ambjentali sostanzjali u li jidhru biċ-ċar. F'każijiet bħal dawn, is-self jista' jkun estiż b'sussidju fuq ir-rati ta' interessi li l-ammont u l-forma tiegħu jkunu deċiżi skond il-karatteristiċi partikolari tal-proġett. Madanakollu, is-sussidju fuq ir-rati ta' interessi m'għandux ikun ogħla minn 3%.Ir-rata finali ta' self li jaqa' taħt (a) jew (b) m'għandha qatt, u fi kwalunkwe każ, tkun inqas minn 50% tar-rata ta' referenza.8. Il-fondi provduti għal dawn l-għanijiet konċessjonali jsiru disponibbli mill-Faċilità ta' Investiment u m'għandhomx jaqbżu l-5% ta' l-ammont globali allokat għall-finanzjament ta' investiment mill-Faċilità ta' Investiment u mir-riżorsi proprji tal-Bank.9. Is-sussidji fuq l-interess jistgħu ikunu kapitalizzati jew jistgħu jintużaw f'forma ta' għotjiet. Sa 10% tal-baġit għas-sussidji fuq ir-rati ta' interessi jistgħu jintużaw sabie jappoġġjaw assistenza teknika marbuta ma' proġetti, partikolarment għal istituzzjonijiet finanzjarji fl-OCTs.L-Artikolu 3L-operat tal-Faċilità ta' Investiment1. Il-Faċilità ta' Investiment għandha topera fis-setturi ekonomiċi kollha u tappoġġja investimenti ta' entitajiet privati u dawk pubbliċi mmexxija kummerċjalment, inkluża infrastruttura ekonomika u teknoloġika li tiġġenera d-dħul għas-settur privat. Il-Faċilità għandha:(a) titmexxa bħala fond rotanti bl-għan li tkun finanzjarjament sostenibbli. L-operati tagħha għandhom ikunu f'termini u kundizzjonijiet marbuta mas-suq u għandhom jevitaw il-ħolqien ta' distorsjonijiet fi swieq lokali u l-ispustjar ta' sorsi privati ta' finanzi;(b) tappoġġja s-settur finanzjarju ta' l-OCT u jkollha effett katalitiku billi tinkoraġġixxi l-mobilizzazzjoni ta' riżorsi lokali fit-terminu t-twil u tiġbed lejha investitutri privati barranin u dawk li jisilfu għal proġetti fl-OCTs.(c) terfa' parti mir-riskju tal-proġetti li tiffinanzja, bis-sostenibbiltà finanzjarja tagħha żgurata permezz tal-portafoll sħiħ u mhux b'interventi individwali; and(d) tfittex li tikkanalizza fondi permezz ta' l-istituzzjonijiet u l-programmi ta' l-OCT li jippromwovu l-iżvilupp ta' intrapriżi ta' daqs żgħir u medju (SMEs).2. L-EIB għandu jkun remunerat għall-ispiża mġarrba fit-tmexxija tal-Faċilità ta' Investiment. Għall-ewwel sentejn wara d-dħul fis-seħħ tat-tieni protokoll finanzjarju, din ir-rimunerazzjoni għandha tkun sa 2% kull sena tad-dotazzjoni totali tal-bidu tal-Faċilità ta' Investiment. Minn hemm 'il quddiem, ir-rimunerazzjoni ta' l-EIB għandha tinkludi komponent fiss ta 0,5 % kull sena tad-dotazzjoni tal-bidu u komponent varjabbli ta' ammont sa 1,5 % fis-sena tal-portafoll tal-Faċilità ta' Investiment li jkunu investiti fi proġetti fl-OCTs. Ir-rimunerazzjoni għandha tkun iffinanzjata mill-Faċilità ta' Investiment.3. Ma l-iskadenza ta' din id-Deċiżjoni u fl-assenza ta' deċiżjoni speċifika mill-Kunsill, il-mixi mill-ġdid kumulattiv lill-Faċilità għandu jinġarr lejn l-Investiment Finanzjarju ta' l-OCT li jkun imiss.L-Artikolu 4Kundizzjonijiet għar-riskju tar-rati tal-kambju barraninSabiex ikunu minimizzati l-effetti tat-tibdil fir-rati tal-kambju, il-problemi tar-riskju fir-rati tal-kambju għandhom ikunu indirizzati kif ġej:(a) fil-każ ta' parteċipazzjoni b'ekwità mfassla sabiex issaħħaħ il-fondi proprji ta' intrapriża, ir-riskju tar-rata tal-kambju għandu, bħala regola ġenerali, jkun assorbit mill-Faċilità;(b) fil-każ ta' finanzjament ta' kapital ta' riskju għal intrapriżi żgħar u ta' daqs medju (SMEs), ir-riskju tar-rati tal-kambju għandu, bħala regola ġenerali, jinqasam bejn il-Komunità fuq naħa, u l-partijiet involuti fuq in-naħa l-oħra. Bħala medja, ir-rata ta' kambju barranija għandha tinqasam ugwalment;(ċ) fejn possibbli u xieraq, partikolarment f'pajjiżi karatterizzati minn stabilita makroekonomika u finanzjarja, il-Faċilità se tisforza sabiex testendi self f'muniti lokali ta' l-OCT, b'hekk tkun qed tieħu r-riskju fir-rata tal-kambju."L-ANNESS III"L-ANNESS II EASSISTENZA FINANZJARJA KOMUNITARJA: GħAJNUNA BAġITARJA GħAL PAJJIżI LI QEGħDIN JIżVILUPPAWBla preġudizzju għal modifikazzjonijiet ta' dispożizzjonijiet baġitarji fil-ġejjieni, l-OCTs għandhom jibbenefikaw mill-azzjonijiet li ġejjin imbassra għall-pajjiżi li qegħdin jiżviluppaw fil-baġit ġenerali ta' l-Unjoni Ewropea:31.  Programmi tematiċi koperti mir-[Regolament (KE) Nru [.] tal-Parlament Ewropew u tal-Kunsill ta' [.] li jistabbilixxi Strument ta' Finanzjament għal Kooperazzjoni fl-Iżvilupp (DCI)] li jipprovdi appoġġ dirett għall-politika ta' żvilupp u kooperazzjoni tal-Komunità Ewropea.32.  Operazzjonijiet ta' rijabilitazzjoni u rikostruzzjoni kif koperti mir-[Regolament tal-Parlament Ewropew u tal-Kunsill li jistabbilixxi Strument ta' Stabbiltà].33.  Għajnuna umanitarja kif imbassra fir-Regolament tal-Kunsill (KE) Nru 1257/96 ta' l-20 ta' Ġunju 1996 dwar għajnuna umanitarja[7]."L-ANNESS IV"L-ANNESS II FASSISTENZA KOMUNITARJA OĦRA: PARTEĊIPAZZJONI FI PROGRAMMI KOMUNITARJISkond l-Artikolu 58 tad-Deċiżjoni, il-programmi li ġejjin u kwalunkwi programmi li jiġu warajhom, fost oħrajn, għandhom japplikaw għal ċittadini ta' l-OCT, fil-qafas tal-kwota għall-Istat Membru li miegħu ikun marbut l-OCT in kwistjoni jekk il-programm involut juża tali kwota:1. Programmi edukattivi u ta' taħriġ:-  Programm ta' azzjoni fil-qasam tat-tagħlim tul il-ħajja (2007-2013), adottat bid-Deċiżjoni 1720/2006/KE tal-Parlament Ewropew u l-Kunsill tal-15 ta' Novembru 2006[8];-  Il-programm 'Żgħażagħ fl-Azzjoni' (2007-2013), stabbilit bid-Deċiżjoni 1719/2006/KE tal-Parlament Ewropew u l-Kunsill tal-15 ta' Novembru 2006[9];2. Il-programmi tal-Programm ta' Qafas għall-Kompetittività u l-Innovazzjoni (CIP) (2007-2013), stabbilit bid-Deċiżjoni 1639/2006/KE tal-Parlament Ewropew u l-Kunsill ta' l-24 ta' Ottubru 2006[10].3. Il-programmi tas-seba' programm ta' qafas tal-Komunità Ewropea għar-riċerka, l-iżvilupp teknoloġiku u l-attivitajiet ta' dimostrazzjoni (2007 sa 2013), imwaqqaf bid-Deċiżjoni [.] tal-Parlament Ewropew u tal-Kunsill ta' [.][11].4. Programmi kulturali u awdjo-viżivi:-  Programm ta' appoġġ għas-settur awdjoviżiv Ewropew (MEDIA 2007), imwaqqaf bid-Deċiżjoni 1718/2006/KE tal-Parlament Ewropew u tal-Kunsill tal-15 ta' Novembru 2006[12];-  Kultura 2007 (2007-2013), imwaqqaf bi [.] tal-Parlament Ewropew u tal-Kunsill ta' [.][13]5. Il-programm Ġappuniż (HRTP) (programm ta' taħriġ fir-risorsji umani fil-Ġappun) u missjonijiet topikali, imwaqqaf mid-Deċiżjoni tal-Kunsill 92/278/KEE tat-18 ta' Mejju 1992[14]."[1] ĠU C […], […], p. […].[2] ĠU L 314, 30.11.2001, p. 1.[3] ĠU L 156, 18.6.2005, p. 19.[4] ĠU L 247, 9.9.2006, p. 32.[5] ĠU L 317, 15.12.2000, p. 3. Ftehim kif l-aħħar emendat bid-Deċiżjoni Nru 1/2006 tal-Kunsill tal-Ministri ta' l-AKP-KE (ĠU L 247, 9.9.2006, p. 22).[6] ĠU L 209, 11.8.2005, p. 26.[7] ĠU L 163, 2.7.1996, p. 1.[8] ĠU L 327, 24.11.2006, p. 45.[9] ĠU L 327, 24.11.2006, p. 30.[10] ĠU L 310, 09.11.2006, p. 15.[11] ĠU L […], […], p. […].[12] ĠU L 327, 24.11.2006, p. 12.[13] ĠU L […], […], p. […].[14] ĠU L 144, 26.5.1992, p. 19.